L'ovra da sia vita

Edir in cudesch rumantsch è ina ristga quasi incalculabla. E tge fa il scrivent Gion Deplazes? El edescha 12 cudeschs en ina giada!

Sch'insatgi vul edir in cudesch rumantsch ha el adina da cumbatter cun ils medems problems. Cun il pitschen tschertgel da lecturas e lecturs, pia dals cumpraders dal cudesch; cun las pussaivladads pli che mo limitadas da chattar sponsurs potenzials che pudessan sustegnair l'ediziun finanzialmain, e betg il davos era cun il problem d'insumma chattar ina chasa editura che surpiglia la publicaziun, il marketing e la vendita da l'ovra definitiva.
L'idea d'edir las ovras cumplettas da Gion Deplazes n'è betg nova. Surtut per motivs da mancanza da temp è I'idea restada idea. E quai fin che Gion Deplazes è stà pensiunà. Da l'entschatta dal temp da pensiun fin a l'ediziun daIs 12 toms l'onn 1994, èn dentant anc passads pli che 10 onns.

La persuna
«Naschius sun jeu ils anno 1918 ils emprems dis da primavera a Surrein, sco emprem fegl da Giachen Mudest Deplazes ed Onna Maria Cristgina, naschida Solèr da Vrin. II bab fuva lu gest a Basilea en survetsch activ, ius per camond da marsch treis dis avon mia naschientscha. EI survegni congedi cura ch'ei seigi schi lunsch!» ... uschia da leger sin pagina 244 dal tom 12 da las ovras cumplettas da Gion DepIazes, en l'autobiografia.
II bab fascheva il tschentapignas. Gion Deplazes e daventà magister. EI ha dà scola a s.Benedetg, Glion e Danis-Tavanasa. La fin dal 1947 doctorescha el a Friburg cun ina lavur davart I'istorgia dals cudeschs da scola rumantschs en il territori daI Rain. Silsuenter professer e conrectur a la Scola chantunaIa ed a la Scola da dunnas a Cuira. Docent per litteratura e linguatg rumantsch a l'Universitad da Turitg ed a Ia Scola auta da s. GagI.

L'ovra
Durant ils davos 50 onns cumpara sia lirica e prosa regularmain en cudeschs. Da 1987 fin 1993 cumparan las «Funtaunas», in'istorgia da la litteratura rumantscha per scola e pievel en 4 toms, edida da la Lia rumantscha. 1991 alura era ina publicaziun tudestga davart la litteratura rumantscha: «Die Rätoromanen. Ihre Identität in der Literatur».
Daspera cumparan numerus texts en gasettas ed en revistas litteraras e scientificas. Gion Deplazes sa fatschenta cun la dramatica e publitgescha ovras per la tribuna ed era en furma da gieus auditivs per il radio; sias novellas «Flurs da gIatsch», «Sul cuolm» e «Levzas petras» èn vegnidas perpetnisadas en furma da films.

Ovras
Per pudair publitgar l'ediziun cumpletta da sias ovras fundescha iI scrivent da Surrein, che abita a Cuira ed a Laax, cun agid d'amis la chasa editura «Ovras». Quai ord la simpla necessitad, che nagina chasa editura existenta vuleva u pudeva surpigliar la ristga d'edir 12 toms cun bunamain 4000 paginas text d'in sulet autur rumantsch. Insatge ch'era fin aIura anc mai vegnì fatg - e che na vegn probablamain er betg a sa repeter uschè svelt. Ed iI bun esit da la vendita ha lura era anc fatg il ses e cumprovà ch’il basegn e l’interess per la litteratura rumantscha da Deplazes è avant maun.
Pertge ha Gion Deplazes scrit e pertge scriva el anc oz? La resposta chattain nus sin pagina 263 da l'autobiografia gia menziunada avant: «Mia litteratura ha adina vuliu dar pedetga da nies viver, ton pli che las grondas midadas scaffevan da di en di pli grondas scarpanzas denter igl ier e damaun. Sche quei ei reussiu silmeins per part, quei oravontut ella prosa e dramatica, ein las stentas ed iI grond temps impundiu buca stai envans. Stentas per francar las passidas da nus Romontschs ord in tschentaner dallas grondas midadas. Stentas che lubeschan era als vegnentsuenter da tschercar las ragischs da nies vegnir e vargar, da nossa tradiziun e dad empunir aschia iI vegI cul niev per aschia surviver culturaImein».